laion/Wikipedia-Exotic huggingface dataset:
תובל

תּוּבַל הוא קיבוץ בגליל התחתון בתחומי המועצה האזורית משגב. הוא קרוי על שם תובל קין, בנו של למך, מצאצאי קין בן אדם. הוקם כגרעין נח"ל בפברואר 1980 ואוזרח בינואר 1981. הקיבוץ נוסד בשנת 1981 בידי חברי תנועת הצופים ותנועת הבונים דרור מאנגליה ומדרום אפריקה. בשנת 1999 הוקמה בצמוד אליו הרחבה קהילתית. תובל מתנהל כקיבוץ מתחדש. פרנסתו, מלבד עבודת חברים, נשענת על רפת משותפת עם סאסא, מטע קיווי ולול במסגרת האינטגרציה, וכמו כן מרכז לסמינרים. בשנת 2004 הוקם יקב שטרן המייצר יין בוטיק. בשנת 2014 הוקם חברת תובל פתרונות תפעוליים (ת.פ.ת.) המתעסקת בפתרונות לטיהור שפכים ומים. בשנת 2015 הוקם ביישוב מרכז בריאות - 'בית בריאות', הדוגל בשיטת הריפוי הטבעי. בכניסה לקיבוץ תובל ניטע יער הגאווה. בסמוך לקיבוץ נמצא גם האתר הארכאולוגי חורבת בליה. תובל - קיבוץ והרחבה קהילתית תובל, במאגר המידע "אדם בגליל" של בית יגאל אלון תובל באתר הרשות לפיתוח הגליל תובל (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מנחם רהט, בנוכחות מוזמנים מעטים אוכלס הישוב תובל בתפן, מעריב, 29 בפברואר 1980 מרכז וחוות בריאות ערך זה הוא קצרמר בנושא קיבוצים. אתם מוזמנים לתרום לוויקיפדיה ולהרחיב אותו.
התפרצות האיגנימבריט של אמצע השלישון

התפרצות האיגנימבריט של אמצע השלישון (באנגלית: Mid-Tertiary ignimbrite flare-up) הייתה תקופה דרמטית של התפרצויות געשיות באמצע עידן הקנוזואיקון, בערך לפני 40 עד 25 מיליון שנים, שמרכזה במערב ארצות הברית. ניתן לחזות בתוצאה של התפרצויות אלו בדמות שכבות של איגנימבריט, סלע פירוקלסטי שנוצרו בהתפרצויות. במהלך התקופה התחוללו מספר רב של התפרצויות. הנפח הכולל שנפלט בהתפרצויות מוערך ב-500,000 קילומטרים מעוקבים של טוף שמקורו באפר געשי ו-5,000,000 קילומטרים מעוקבים של לבה עתירת סיליקה או בהרכב בינוני. כמות זו שוות ערך למשטחי הבזלת הנרחבים הגדולים ביותר שמקורם בהתפרצויות שאינן מתפוצצות. לשם השוואה, בהתפרצות הגדולה של הר הגעש סנט הלנס במדינת וושינגטון ב-1980 נפלטו מההר כקילומטר מעוקב של חומרים געשיים. ההתפרצות הגדולה ביותר בתקופה של התפרצות האיגנימבריט הייתה בטוף קניון פיש (Fish Canyon tuff), בדרום-מערב קולורדו. בהתפרצות זו בלבד נפלטו כ-5,000 קילומטרים מעוקבים. שלושת המרכזים הגעשיים המרכזיים בהתפרצות האיגנימבריט הם השדה הגעשי מרכז נבדה (Central Nevada volcanic field) במרכז נבדה, השדה הגעשי פסגת אינדיאן (Indian Peak volcanic field) במזרח נבדה/מערב יוטה והשדה הגעשי סן חואן (San Juan volcanic field) בקולורדו. החוקרים חלוקים בדעתם מה גרם לגעשיות בתקופה זו והועלו כמה השערות שחלקן נסתרו באמצעות מודלים. אחת ההשערות היא שהכוח הטקטוני היה הכיפוף שחל בלוח הנוחת במהלך הפחתה. במהלך האורוגנזה הלרמידית נחת לוח פרלון בזווית שטוחה מאוד מתחת ללוח הצפון-אמריקאי. כשהתהליך נפסק נחשף טריז מעטפת, והתוצאה התפרצות. הפרטים הספציפיים של חשיפה זו, כולל חלונות אפשריים או התמוטטות הלוח הטקטוני, יכולים להסביר מגמות געשיות ספציפיות בתקופה זו. Marie D. Jones, Dr. John M. Savino Ph.D, Supervolcano: The Catastrophic Event That Changed the Course of Human History – Revised" המונח מתייחס ליחידת הזמן הגאולוגית, "השלישון", שאינה מוכרת יותר כיחידת זמן רשמית על ידי גוף התקינה לנושא, הוועדה הבינלאומית לסטרטיגרפיה (International Commission on Stratigraphy). באנגלית mantle wedge, קטע ממעטפת כדור הארץ בצורת טריז הנוצר בתהליך ההפחתה ושוכן בין הלוח הנוחת ללוח הרוכב K. M. Cohen; S. Finney; P. L. Gibbard (בינואר 2013). "International Chronostratigraphic Chart" (PDF). International Commission on Stratigraphy. {{cite web}}: (עזרה) Cannon, Eric. "The Mid-Tertiary ignimbrite flare-up". אורכב מ-המקור ב-2012-06-03. נבדק ב-2016-05-27. Cannon, Eric. "1. Introduction: The Mid-Tertiary ignimbrite flare-up". אורכב מ-המקור ב-2012-02-13. נבדק ב-2016-05-27. Cannon, Eric. "5. Tectonics: The Mid-Tertiary ignimbrite flare-up". אורכב מ-המקור ב-2016-03-04. נבדק ב-2016-05-27.
במבה (פירושונים)

האם התכוונתם ל... במבה – חטיף בוטנים המיוצר על ידי חברת אסם La Bamba (שיר) – שיר עם מקסיקני במבה (מאלי) – עיר בצפון מאלי במבה (עם) – עם מעמי בנטו שחי בזמביה, ברפובליקה הדמוקרטית של קונגו ובאנגולה במבה (שפה) – שפה משפות בנטו, המדוברת בעיקר בצפון זמביה עין במבה – מעיין שכבה בהרי ירושלים אישים אמאדו במבה – מנהיג מוסלמי-דתי מסנגל אנדרסון במבה – כדורגלן ברזילאי מוחמד במבה – כדורסלן אמריקאי סול במבה – כדורגלן מחוף השנהב
מתחם הקפיטול של ארצות הברית

מתחם הקפיטול של ארצות הברית (United States Capitol Complex) הוא מתחם של מבנים ושטחים פתוחים במרכזה של וושינגטון די. סי., בירת ארצות הברית, המשמשים זרועות שונות של הממשל הפדרלי. המבנה החשוב ביותר במתחם, הניצב במרכזו, הוא הקפיטול, מקום מושבו של הקונגרס של ארצות הברית. כל המבנים והשטחים בקומפלקס הקפיטול מצויים בהנהלתו ובפיקוחו של אדריכל הקפיטול ומוגנים על ידי משטרת הקפיטול. בניין הקפיטול בנייני משרדים של בית הנבחרים של ארצות הברית: בניין קנון (Cannon) בניין פורד (Ford) בניין לונגוורת' (Longworth) בניין רייברן (Rayburn) בנייני משרדים של הסנאט של ארצות הברית: בניין דירקסן (Dirksen) בניין הארט (Hart) בניין ראסל (Russell) מעון רצי הסנאט על שם דניאל ובסטר (Daniel Webster Senate Page Residence) בתי משפט: בניין בית המשפט העליון של ארצות הברית בניין הרשות השופטת הפדרלית על שם ת'ורגוד מרשל בנייני ספריית הקונגרס: בניין תומאס ג'פרסון בניין ג'ון אדמס הבניין לזכר ג'יימס מדיסון פארקים: פארק הסנאט - החלק העליון פארק הסנאט - החלק התחתון פארק רוח הצדק פארק ברתולדי הגן הבוטני של ארצות הברית מרכז המבקרים של הקפיטול תחנת הכוח של הקפיטול גני הקפיטול בנוסף למבנים ולשטחים הפתוחים הכלולים בקומפלקס הקפיטול נמצאים בתחומיו אנדרטאות, פסלים ויצירות אמנות שונים. הקמת בניין הקפיטול החלה בשנת 1793 ובמשך למעלה ממאה שנים הוא היה המבנה היחיד בשימוש הממשלה הפדרלית בשטח הקומפלקס דהיום. בעת שהוקם הוא יועד לשימוש הקונגרס כמו גם בית המשפט העליון, ספריית הקונגרס וגורמים נוספים. בשנת 1892 הגיע הבניין בקירוב לצורתו דהיום (למעט תוספות מסוימות שנעשו בסוף שנות החמישים ובראשית שנות התשעים). הקונגרס גדל ובשלהי המאה ה-19 התבהר הצורך בשטח נוסף לשימושו. קומפלקס הקפיטול בא לעולם החל ב-1897, כאשר ספריית הקונגרס עברה לבניין ג'פרסון שהוקם עבורה. מבני משרדים עבור שני בתי הקונגרס - המוכרים כיום כבניין קנון ובניין ראסל - הושלמו ב-1908 וב-1909, בהתאמה. ב-1910 הושלמה תחנת הכוח של הקפיטול. בשנות השלושים התרחש גל בנייה בקומפלקס: ב-1933 הוקמו הגן הבוטני הלאומי של ארצות הברית ופארק ברתולדי וכן בניין המשרדים לונגוורת' עבור בית הנבחרים. ב-1935 הושלם בניין בית המשפט העליון, וב-1939 הושלם המבנה השני של ספריית הקונגרס, בניין אדמס. הבנייה נמשכה עשרים שנים לאחר מכן: ב-1958 הושלם בניין המשרדים השני (בניין דירקסן) עבור הסנאט וב-1965 נפתח בניין רייברן, השלישי במספר לשימוש חברי בית הנבחרים. בשנות השבעים הוקם בניין משרדים רביעי לשימוש בית הנבחרים - בניין אוניל, שנהרס ב-2002, וכן הוקם מבנה שנועד במקור לשימוש לשכת החקירות הפדרלית והוא כיום בניין המשרדים פורד, המשמש את חברי בית הנבחרים. ב-1980 נפתח הבניין לזכר ג'יימס מדיסון, המבנה השלישי של ספריית הקונגרס, וב-1982 הושלם בניין הארט, בניין המשרדים השלישי עבור הסנאט. בניין הרשות השופטת על שם מרשל נפתח ב-1992. התוספת האחרונה לקומפלקס הקפיטול הייתה מרכז המבקרים שלו, מבנה תת-קרקעי בן שלושה מפלסים שנבנה מול החזית הדרום-מזרחית של בניין הקפיטול והושלם ב-2007, בעלות של כ-600 מיליון דולר. שטחי הקפיטול (Capitol Grounds) הם השטחים הפתוחים - רחובות, כבישים ושטחי צמחייה - שבין המבנים השונים בקומפלקס, בשטח כולל של כ-1.11 קילומטר רבוע. תולדות גבעת הקפיטול, כולל סרטון אנימציה של בניית מבני קומפלקס הקפיטול מפה אינטראקטיבית של קומפלקס הקפיטול
R136b

R136b הוא כוכב וולף-ראייה הממוקם באזור R136 בצביר הכוכבים NGC 2070 בערפילית הטרנטולה שבענן מגלן הגדול. הכוכב הוא אחד הכוכבים הכבדים ביותר והבהירים ביותר הידועים לאדם. R136b בעל סיווג ספקטרלי הנע בין O לסיווג ספקטרלי של כוכב וולף-ראיה עם שילוב של קווי פליטה ובליעה. בדומה לכוכבי וולף-ראייה צעירים, ספקטרום הקרינה שלו מראה נוכחות של הליום וחנקן על פני המעטפת שלו, תוצאה של התכת מימן בליבתו באמצעות מחזור CNO, כך שהוא עדיין נחשב לכוכב הסדרה הראשית. מסתו מוערכת בקרוב ל-100 מסות שמש ועוצמת הארתו היא קרוב לפי 2 מיליון מעוצמת ההארה של השמש, אך בשל הטמפרטורה הגבוהה של יותר מ-40,000 קלווין כמעט כל הקרינה הנפלטת ממנו היא בתחום העל-סגול. R136b, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
גמר ליגת האלופות 2016

גמר ליגת האלופות 2016 התקיים באצטדיון סן סירו במילאנו שבאיטליה ב-28 במאי 2016, ובו נקבע שזוכת ליגת האלופות לעונת 2015/2016 היא ריאל מדריד שניצחה את אתלטיקו מדריד בתוצאה 3–5 בדו-קרב בעיטות עונשין, לאחר 1-1 בתום ההארכה. ריאל מדריד הובילה במשחק 0–1 משער של סרחיו ראמוס בדקה ה-15 אחרי כדור חופשי, אך שער שוויון של יאניק קרסקו בדקה ה-79 קבע את תוצאת סיום הזמן החוקי, 1-1. הקבוצות הגיעו לבעיטות הכרעה בהן ניצחה ריאל בתוצאה 3–5, וזכתה בתואר. היה זה משחק גמר ליגת האלופות ה-14 בהיסטוריה בו שיחק ריאל מדריד, והזכייה ה-11 בתולדותיה בתואר. עבור אתלטיקו היה זה משחק הגמר השלישי בתולדותיה, ובכולן הפסידה. בהגרלת הבתים שובצה ריאל בבית א', יחד עם פריז סן-ז'רמן, שחטאר דונצק ומאלמה. ריאל ניצחה בשני משחקיה הראשונים נגד שחטאר ומאלמה, בפארק דה פראנס סיימה בתיקו ללא שערים, וניצחה ביתר משחקיה שבאחרון הביסה 0–8 את מאלמה. ריאל הוגרלה לשחק בשמינית הגמר מול רומא האיטלקית, במשחק הראשון בסטאדיו אולימפיקו ניצחה ריאל 0–2, וכך באותה תוצאה במשחק בגומלין. בשלב רבע הגמר הוגרלה לשחק נגד וולפסבורג הגרמנית, בפולקסווגן ארנה ריאל הפסידה 0–2, אך העפילה לשלב הבא לאחר ניצחון 0–3 בגומלין משלושער של כריסטיאנו רונאלדו. בשלב חצי הגמר פגשה במנצ'סטר סיטי האנגלית שהגיעה לראשונה בהיסטוריה לחצי הגמר במפעל. במנצ'סטר הסתיים המשחק ללא שערים, שבו נעדר כוכבה של הבלאנקוס רונאלדו. בגומלין ניצחה 0–1 והעפילה לגמר ה-12 בתולדותיה ולראשונה מאז 2014. בהגרלת הבתים שובצה אתלטיקו לבית ג', יחד עם בנפיקה ליסבון, גלאטסראיי ואסטנה. למעט תיקו 0-0 נגד אסטנה והפסד ביתי לבנפיקה ליסבון, אתלטיקו ניצחה בכל משחקיה בבית, וסיימה בראש הבית. בשמינית הגמר הוגרלה לשחק נגד אלופת הולנד, פ.ס.וו. איינדהובן. שני המפגשים הסתיימו ללא שערים, ואתלטיקו גברה על פ.ס.וו 7–8 בדו-קרב פנדלים שבו חואנפראן הבקיע את השער המכריע. ברבע הגמר פגשה את אלופת ספרד ואירופה ברצלונה הספרדית. בקאמפ נואו ברצלונה ניצחה 1–2, אך בגומלין אתלטיקו גברה 0–2 מצמד של אנטואן גריזמן. בחצי הגמר פגשה קבוצת פאר נוספת, כשהוגרלה לשחק נגד באיירן מינכן. בווינסטה קלדרון אתלטיקו ניצחה 0–1 משער מוקדם של סאול ניגס. במפגש השני באיירן עלתה ליתרון משער בבעיטה חופשית של צ'אבי אלונסו, תומאס מולר החמיץ פנדל ובאיירן ניצחה 1–2 אך אתלטיקו העפילה לגמר בעקבות יתרון שערי חוץ לראשונה מאז 2014 ובפעם השלישית בהיסטוריה. מדיה וקבצים בנושא גמר ליגת האלופות 2016 בוויקישיתוף
NGC 2070

NGC 2070 הוא צביר כוכבים פתוח הממוקם בחלקה הדרום מזרחי של גלקסיית ענן מגלן הגדול. הצביר ממקום בתוך ערפילית הטרנטולה במרחק של כ-160,000 שנות אור ממערכת השמש ומייצר את רוב האנרגיה שעושה אותה נראית. גודלו הזוויתי של הצביר כ-3.5 דקות קשת ששקול לקוטר של כ-170 שנות אור. מסתו של הצביר מוערכת בכ-450,000 מסות שמש כך שסביר שיהפוך בסופו של דבר לצביר כדורי. מרכזו של NGC 2070 הוא כל כך צפוף עד שקיבל סימון כצביר נפרד, R136 והוא אחד מצבירי הכוכבים בעלי האנרגיה הגדולה ביותר הידועים לאדם. הוא כולל בתוכו מספר כוכבים מסיביים מהגדולים ביותר הידועים לאנושות וביניהם הכוכב הכבד ביותר שהתגלה עד כה - R136a1 - כוכב בעל מסה של 256 מסות שמש ועוצמת הארה הגדולה פי 7,400,000 מהשמש. כוכב נוסף בצביר זה R136c הוא בעל מסה פי 230 ממסת השמש. מדיה וקבצים בנושא NGC 2070 בוויקישיתוף NGC 2070, בבסיס הנתונים SIMBAD לגרמי שמיים אסטרונומיים SIMBAD: NGC 2070 NED: NGC 2070 G. Bosch, E. Terlevich & R. Terlevich: Gemini/GMOS search of massive binaries in the ionizing clus ter of 30 Dor https://www.aanda.org/articles/aa/abs/2004/44/aa0506-04/aa0506-04.html ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אודונטובטרכיים

אודונטובטרכיים (שם מדעי: Odontobatrachidae) היא משפחה של דו-חיים מסדרת חסרי זנב, בתוכה סוג אחד אודונטובטרכוס (Odontobatrachus). בני הסוג הם קרוביהם הרחוקים של משפחת פטרופדיים ובעבר היו שייכים לה ולסוג Petropedetes. המין Odontobatrachus natator התגלה ב-1905 בחוף השנהב, ושויך בתחילה לסוג Petropedetes ושאר המינים התגלו רק ב-2015. על פי בדיקות מולקולריות הם הפכו למשפחה עצמאית עתיקה שהתפתחה כבר בתקופת הקרטיקון. צפרדעים אלה חיות ביערות אפריקה, באזור חוף השנהב וגיאנה והן שוכנות נחלים. אורכם עד 65 מ"מ והם בעלי קרומי שחייה, עור בעל בלוטות דמויות גרגירים ולסתות גדולות היכולות להיפער ולבלוע במהירות טרף קטן וכן שיניים קטנות. הראשנים שטוחים ובעלי פה יונק העוזר להם להיאחז בסלעים. משפחה אודונטובטרכיים (Odontobatrachidae) סוג אודונטובטרכוס (Odontobatrachus) מין Odontobatrachus arndti מין Odontobatrachus fouta מין Odontobatrachus natator מין Odontobatrachus smithi מין Odontobatrachus ziama מדיה וקבצים בנושא אודונטובטרכיים בוויקישיתוף אודונטובטרכיים, באתר ITIS (באנגלית) אודונטובטרכיים, באתר NCBI (באנגלית) אודונטובטרכיים, באתר GBIF (באנגלית)
אודונטופריניים

אודונטופריניים (שם מדעי: Odontophrynidae) היא משפחה של דו-חיים מסדרת חסרי זנב. בני משפחה זו חיים ביערות אמריקה הדרומית והמרכזית. הם סווגו לראשונה בשנת 1969, כחלק ממשפחת הלפטודקטיליים (Leptodactylidae) הגדולה. ב-2006 עברו על פי בדיקות מולקולריות למשפחת הקיקלורמפידיים (Cycloramphidae), וב-2011 סווגו כמשפחה עצמאית. משפחת קרפדות אלו חיים ביערות הלחים, הם בעלי גוף מגושם ורגליים קצרות מאוד, לסת גדולה ולחלקם ישנם "קרניים" מעל עיניהם. המשפחה כוללת 52 מינים ב-3 סוגים: משפחה אודונטופריניים (Odontophrynidae) סוג ומין יחיד Macrogenioglottus alipioi סוג Odontophrynus - בו 11 מינים סוג Proceratophrys - בו 40 מינים מדיה וקבצים בנושא אודונטופריניים בוויקישיתוף אודונטופריניים, באתר ITIS (באנגלית) אודונטופריניים, באתר GBIF (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
The Cardigans

The Cardigans (הגייה: ת'ה קרדיגנס) היא להקת פופ רוק שוודית, שנוסדה בשנת 1992 בעיר ינשפינג. חברי הלהקה הם מגנוס סוונינגסון (בסיסט), פיטר סוונסון (גיטריסט), בנגט לגרברג (מתופף), לארס-אולוף יוהנסון (קלידן) ונינה פרסון (שירה). בתחילת שנות התשעים גרה הלהקה בדירה קטנה והקליטה קלטת דמו. המפיק טורה יוהנסון שמע את הקלטת והזמין את הלהקה להקליט את האלבום הראשון שלה, Emmerdale, באולפן בעיר מאלמה. הדיסק יצא בשוודיה וביפן בשנת 1994, ובשאר העולם ב-1997. ב-1995, הלהקה הוציאה את הדיסק Life שנמכר במיליון עותקים ברחבי העולם וזכה בתואר אלבום פלטינה ביפן. בעקבות הצלחת האלבום, הוחתמה הלהקה בחברת התקליטים האמריקאית מרקורי רקורדס והוציאה שם את הדיסק First Band on the Moon ב-1996. דיסק זה היה מורכב ואפל יותר מקודמיו, ועסק בשברון לב, בגידה וייאוש. הסינגל הבולט בדיסק היה "Lovefool", שהפך ללהיט בכל העולם ועזר לדיסק להגיע לתואר אלבום זהב בארצות הברית, למרות שהיה שונה בסגנונו משאר שירי הדיסק. בשנת 1998 הלהקה הוציאה את הדיסק Gran Turismo, שהיה אף יותר אפל מקודמו וממנו יצאו הסינגלים "My Favorite Game" ו"Erase/Rewind". אחרי הוצאת Gran Turismo יצאה הלהקה להפסקה מהקלטות. בזמן הפסקה זו הוציאה נינה פרסון דיסק תחת השם A Camp, פיטר סוונסון עבד על פרויקט בשם "Paus" ומגנוס סוונינגסון הקליט תחת השם Righteous Boy. ב-2003 חזרה הלהקה לפעול ביחד והוציאה את הדיסק Long Gone Before Daylight, שהיה שקט ומלודי יותר. מדיסק זה יצאו הסינגלים "For What it's Worth" ו"You're the Storm". בסוף שנת 2005 הלהקה הוציאה את הדיסק Super Extra Gravity. בשנת 2008 יצא הדיסק The Best Of, המכיל בתוכו את השירים האהובים ביותר של הלהקה, כולל הלהיט Carnival, Lovefool ושירים נוספים. אתר האינטרנט הרשמי של The Cardigans The Cardigans, ברשת החברתית פייסבוק The Cardigans, ברשת החברתית אקס (טוויטר) The Cardigans, סרטונים בערוץ היוטיוב The Cardigans, במסד הנתונים הקולנועיים IMDb (באנגלית) The Cardigans, באתר אפל מיוזיק (באנגלית) The Cardigans, באתר ספוטיפיי The Cardigans, באתר סאונדקלאוד (באנגלית) The Cardigans, באתר Last.fm (באנגלית) The Cardigans, באתר AllMusic (באנגלית) The Cardigans, באתר MusicBrainz (באנגלית) The Cardigans, באתר דיזר The Cardigans, באתר Yandex.Music (ברוסית) The Cardigans, באתר Discogs (באנגלית) The Cardigans, באתר Songkick (באנגלית) The Cardigans, באתר Genius The Cardigans, באתר SecondHandSongs The Cardigans, באתר MOOMA (בארכיון האינטרנט) The Cardigans, באתר בילבורד (באנגלית) The Cardigans, באתר טיידל (באנגלית) הקרדיגנס במוסיכיפדיה של רדיו מוסיכיף 69FM.
טניס באולימפיאדת סטוקהולם (1912)

אולימפיאדת 1912 נערכה בסטוקהולם, שוודיה. תחרויות הטניס נערכו בין ה-5 במאי ל-12 במאי (תחרויות באולם) ובין ה-28 ביוני ל-5 ביולי (תחרויות במגרש טניס פתוח). התחרויות במגרשים הפתוחים נערכו במקביל לאליפות וימבלדון 1912 למרות בקשות המארגנים הבריטים להתאים את המועד. כתוצאה מכך, מספר טניסאים חזקים לא השתתפו בתחרות אולימפית. כמו באולימפיאדה הקודמת נערכו תחרויות הגברים, הנשים וזוגות גברים והתווספו תחרויות זוגות מעורבים (סך הכל 8 מדליות זהב). בתחרות השתתפו 82 טניסאים (69 גברים ו-13 נשים) מ-14 מדינות: אוסטריה (3) אוסטרלאסיה (3) ארצות הברית ארצות הברית (1) בוהמיה בוהמיה (8) בריטניה בריטניה (11) גרמניה (7) בריטניה דרום אפריקה (3) דנמרק דנמרק (10) דרום אפריקה (3) הולנד הולנד (1) הונגריה (6) נורווגיה נורווגיה (7) צרפת צרפת (6) קנדה (3) רוסיה רוסיה (2) שוודיה שוודיה (16) המשחקים נערכו במהלך חודש מאי בהשתתפות 22 טניסאים. בתחרות השתתפו 22 טניסאים מ-6 מדינות. במשחק על המקום השלישי אנטוני וילדינג ניצח את פרנסיס לוו בריטניה ב-4 מערכות וזכה במדליית ארד. בתחרות השתתפו 8 טניסאיות מ-3 מדינות. במשחק על המקום השלישי מייבל פרטון (בריטניה) ניצחה את זיגריד פיק (שוודיה) בשתי מערכות וזכתה במדליית ארד. בתחרות השתתפו 16 טניסאים מ-3 מדינות. במשחק הגמר אנדרה גובר ומוריס ז'רמו (צרפת) ניצחו את קרל סטרוואל ויוהאן קמפה (שוודיה) ב-4 מערכות. במשחק על מדליית ארד נפגשו זוגות בריטיים, צ'ארלס דיקסון ואלפרד בימיש זכו ב-3 מערכות. בתחרות השתתפו 16 טניסאים מ-3 מדינות. במשחק הגמר הלן אצ'יסון והרברט ברט (בריטניה) נוצחו על ידי אדית האנם וצ'רסל דיקסון (בריטניה) ב-3 מערכות. במשחק על מדליית ארד היו אמורים להיפגש שני זוגות שוודים, אחד מהם נעדר וזיגריד פיק וגונר סטרוואל זכו בניצחון טכני. בתחרות השתתפו 68 טניסאים. מכיוון שתחרות התקיימה באותם הימים כמו אליפות וימבלדון 1912 מספר טניסאים בולטים של התקופה, כולל מנצחי תחרות אולימפית באולם לא הגיעו לתחרות במגרשים הפתוחים. במשחק על המקום השלישי אוסקר קרויזר ( גרמניה) ניצח את לדיסלב ז'מלה בוהמיה בוהמיה ב-4 מערכות וזכה במדליית ארד. בתחרות השתתפו 8 טניסאיות מ-4 מדינות. כמו בתחרות הגברים, מנצחות תחרות באולם השתתפו באליפות וימבלדון 1912 ולא הגיעו לתחרות אולימפית זו. במשחק על המקום השלישי מולה ביורשטט (דנמרק) ניצחה את אדית ארנהיים (שוודיה) בשתי מערכות וזכתה במדליית ארד. בתחרות השתתפו 44 טניסאים. במשחק הגמר הרולד קיטסון וצ'ארלס וינסלו ( דרום אפריקה) ניצחו את פליקס פיפס וארתור זבורזיל ( אוסטריה) ב-4 מערכות. במשחק על מדליית ארד נפגשו אלבר קנה ואדואר מני דה מרנג (צרפת) עם לדיסלב ז'מלה וירוסלב יוסט (בוהמיה) וזכו ב-3 מערכות. בתחרות השתתפו 12 טניסאים מ-4 מדינות. במשחק הגמר דורותיאה קרינג והיינריך שומבורגק ( גרמניה) ניצחו את זיגריד פיק וקרל סטרוואל (שוודיה) בשתי מערכות. מרגריט ברוקדי ואלבר קנה (צרפת) זכו במדליית ארד. מדיה וקבצים בנושא טניס באולימפיאדת 1912 בוויקישיתוף תיאור התחרות תוצאות באתר האולימפי
פלודריאדיים

פלודריאדיים (שם מדעי: Pelodryadinae) היא תת-משפחה של דו-חיים ממשפחת האילניתיים, צפרדעי העצים. צפרדעים אלה חיות על עצים ביערות הגשם, וחלקם גם שוכני נחלים, באיים באינדונזיה, גינאה החדשה, איי שלמה ואוסטרליה. יש גם המסווגים אותם למשפחה משלהם (Pelodryadidae). בקבוצה ארבעה סוגים, כשהסוגים Cyclorana וNyctimystes משויכים לפעמים לחלק מהסוג ליטוריה (Litoria). אלו צפרדעים בינוניות, שוכנות עצים ורובם בעלי עור ירוק בהיר או צהוב, עיניהם חומות או לבנות עם אישונים קנים והם בעלי לסתות גדולות. תת-משפחה פלודריאדיים (Pelodryadinae) סוג Cyclorana - בו סיקלורנה פלטיצפלה סוג ליטוריה (Litoria) סוג Nyctimystes סוג Pelodryas סוג Ranoidea - בה רנואידה ספלנדידה מדיה וקבצים בנושא פלודריאדיים בוויקישיתוף פלודריאדיים, באתר ITIS (באנגלית) פלודריאדיים, באתר NCBI (באנגלית) פלודריאדיים, באתר האנציקלופדיה של החיים (באנגלית)
פרינוברצ'יים

פרינוברצ'יים (שם מדעי: Phrynobatrachidae) היא משפחה של דו-חיים מסדרת חסרי זנב. משפחה זו מכילה סוג אחד - צפרדע שלולית קטנה (Phrynobatrachus) ובה 85 מינים. היא נפוצה רק באפריקה שמדרום לסהרה. בעבר הם שויכו למשפחות: צפרדעיים, פטרופדיים, פיקסיספלידיים ופטיצ'דניים (Ptychadenidae) אך כיום הם עברו למשפחה עצמאית. אלו מהדוחיים הנפוצים ביותר באפריקה. הן קטנות מאוד - לא יותר מ-30 מ"מ אורך, בעלות צבעים דהויים ומאוד זריזות. הם מתרבות בשלוליות ברחבי אפריקה ומטילים את ביציהם בסמוך למים. צפרדעים קטנות אלו נפוצות מאוד, הן ביערות הגשם והן בסוואנות. מדיה וקבצים בנושא פרינוברצ'יים בוויקישיתוף פרינוברצ'יים, באתר ITIS (באנגלית) פרינוברצ'יים, באתר NCBI (באנגלית) פרינוברצ'יים, באתר Animal Diversity Web (באנגלית) פרינוברצ'יים, באתר האנציקלופדיה של החיים (באנגלית) פרינוברצ'יים, באתר GBIF (באנגלית)
פטיצ'דניים

פטיצ'דניים או צפרדעי סוואנה (שם מדעי: Ptychadenidae) היא משפחה של דו-חיים מסדרת חסרי זנב. בעבר הייתה משפחה זו תת-משפחה של צפרדעיים, אך על פי בדיקות מולקולריות היא הפכה למשפחה בפני עצמה. מיניה חיים באפריקה שמדרום לסהרה. אלו צפרדעים קטנות הנחבאות בעשב ומוסוות כמוהו. הם בעלות עיניים גדולות ורגליים ארוכות, העוזרות להם לקפץ גבוה. גופם מנומר בפסים כהים מעט. במשפחה 3 סוגים ובין 52 ל-55 מינים: משפחה פטיצ'דניים (Ptychadenidae) סוג Hildebrandtia - בו 3 מינים סוג ומין יחיד Lanzarana largeni סוג Ptychadena - בו 51 מינים מדיה וקבצים בנושא פטיצ'דניים בוויקישיתוף פטיצ'דניים, באתר ITIS (באנגלית) פטיצ'דניים, באתר NCBI (באנגלית) פטיצ'דניים, באתר האנציקלופדיה של החיים (באנגלית) פטיצ'דניים, באתר GBIF (באנגלית)
פילומדוסיים

פילומדוסיים או צפרדעי עלים (שם מדעי: Phyllomedusinae) היא תת-משפחה של דו-חיים ממשפחת האילניתיים. לעיתים הם נחשבים למשפחה עצמאית (Phyllomedusidae). בני קבוצה זו חיים ביערות הגשם של אמריקה הדרומית ואמריקה המרכזית ואף במקסיקו. הם חיים על העצים, כשכמה מינים חיים בביצות ובנהרות ומטילים ביצים על העלים הלחים של היער, בדרך כלל מעל מקווה מים. בני הקבוצה בעלי רגליים ארוכות, עיניים אדומות וצידיים בוהקים. חלקם נמצאים בסכנה עקב כריתת היערות. תת-משפחה פילומדוסיים (Phyllomedusinae) סוג Agalychnis - בה המין אילנית אדומת-עין סוג Cruziohyla סוג Hylomantis סוג ומין יחיד Pachymedusa dacnicolor סוג Phasmahyla סוג Phrynomedusa סוג אילנית עלים (Phyllomedusa) - הסוג הגדול ביותר בקבוצה וכולל מעל 30 מינים. אילנית אדומת-עין אילנית הקוף מדיה וקבצים בנושא פילומדוסיים בוויקישיתוף פילומדוסיים, באתר ITIS (באנגלית) פילומדוסיים, באתר GBIF (באנגלית)
סבריר אינגסון

סבריר אינגי אינגסון (באיסלנדית: Sverrir Ingi Ingason, נולד ב-5 באוגוסט 1993) הוא כדורגלן איסלנדי המשחק בעמדת הבלם בקבוצת מיטיולן מהסופרליגה הדנית ובנבחרת איסלנד, בה הוא גם כקפטן. לפני כן שיחק כחמש עונות בפאוק סלוניקי. אינגסון משחק בדרך כלל במרכז ההגנה. הוא החל את הקריירה המקצוענית בקבוצת אוגנבליק בשנת 2011, אליה הושאל לבכורה בבוגרים ממועדונו פרייד'פליק. באותה העונה שיחק 4 משחקים, בהם כבש שער ליגה אחד. בעונת 2012-13 שב לפרייד'פליק לשתי עונות רצופות. בעונת 2014-15 חתם בקבוצת הכדורגל הנורווגית ויקינג, ולאחר עונה אחת בנורווגיה, חתם בקבוצת לוקרן הבלגית. ב-19 בינואר 2017 חתם בגרנדה מליגת העל הספרדית. ב-30 ביוני 2017 חתם ל-3 שנים ברוסטוב מליגת העל הרוסית. ב-1 בפברואר 2019 נרכש על ידי פאוק סלוניקי תמורת 4 מיליון יורו, וחתם על חוזה ל-3.5 שנים. אינגסון ערך את הופעת הבכורה שלו עבור נבחרת איסלנד בשנת 2014. ב-29 במרץ 2016 כבש את שער הבכורה שלו בנבחרת במהלך משחק ידידות מול נבחרת יוון, שהסתיים בניצחון איסלנדי 3-2. הוא נכלל בסגל הנבחרת לטורניר יורו 2016, וגם בסגל הנבחרת לטורניר מונדיאל 2018. ס"ה שיחק בנבחרת ב-48 משחקים מהם כ-20 משחקים רשמיים (יורו ומונדיאל). פרייד'פליק גביע הליגה האיסלנדית: 2013 פאוק סלוניקי אליפות יוון: 2018/2019 הגביע היווני (2): 2018/2019, 2020/2021 מדיה וקבצים בנושא סבריר אינגסון בוויקישיתוף סבריר אינגסון, ברשת החברתית פייסבוק סבריר אינגסון, ברשת החברתית אינסטגרם סבריר אינגסון, באתר Transfermarkt סבריר אינגסון, באתר Soccerway סבריר אינגסון, באתר National Football Teams סבריר אינגסון, באתר FootballDatabase.eu ערך זה הוא קצרמר בנושא כדורגלנים ובנושא איסלנדים. אתם מוזמנים לתרום לוויקיפדיה ולהרחיב אותו.
יחסי קטר–קפריסין

מדינת קטר מיוצגת ברפובליקת קפריסין באמצעות שגרירות רשמית בניקוסיה וקפריסין מיוצגת בקטר באמצעות שגרירות רשמית בדוחה. היחסים בין שתי המדינות החלו בשנת 1955 כאשר קבוצה גדולה של סוחרים, אנשי עסקים ואנשי הצווארון הלבן מקפריסין הגיעו לקטר והחלו להקים שם עסקים וחברות. באמצעות לחץ על הממשלה במקום, החלו לקיים יחסים דיפלומטיים בין השתיים. המדינות המשיכו לתמוך זו בזו גם כאשר כל אחת מהן קיבלה עצמאותה מהבריטים. השגרירות הקטרית בניקוסיה נפתחה בשנת 2007 שגריר קטר המכהן בקפריסין הוא חוסיין בן אחמד איברהים אאל חמיד. השגרירות הקפריסאית בדוחה נפתחה בשנת 2003. כאשר נפתחה הוכרזה השגרירות כשגרירות הקפריסאית הראשונה במדינה מה-GCC. שגריר קפריסין המכהן בקטר הוא קראלמבוס פנאידייס. הביקור הגדול ביותר בקפריסין מקטר התקיים באפריל 2010 כאשר אמיר קטר תמים בן חמד אאל ת'אני ביקר אצל נשיא קפריסין דימיטריס כריסטופיאס. שיתופי הפעולה המדיניים העיקריים בין המדינות הם בעיקר בתחום הנדל"ן והפיתוח. בביקור באפריל 2010 חתמו קפריסין וקטר על הסכם ובו מצהירה קטר כי היא תעזור לפתח מלון גדול בניקוסיה. עד שנת 2011 התנפח ההסכם ועד חתימתו הסופית התחייבה קטר לבנות שכונה חדשה בניקוסיה שתכלול: מלון חמישה כוכבים, קניון גדול, מגדלי משרדים ובנייני דירות. נכון להיום קטר מקיימת את ההסכם והשכונה נמצאת בבנייה. היבוא של קפריסין מקטר כמעט הוכפל מ-2006 ל-2010, בעוד היצוא שלה עלה ביותר מ-50%. בשנת 2010, קטר הייתה היבואנית העשרים ושתיים בגודלה לקפריסין. מדיה וקבצים בנושא יחסי קטר–קפריסין בוויקישיתוף arabpressreleases.qa "Rosy road ahead for Qatar and Cyprus" "Cyprus and Qatar express desire to develop bilateral relations" "Ambassador" העיתון הקטרי Gulf Time "Cyprus Says Approves Real Estate Joint Venture With Qatar"